
E a leckémet körmöltem;, amikor" Juli berob- 
bant hozzám és elkurjantotta magát: 

—- Képzeld, én:a szabadság unokája vagyok. 

Szót fogadtam. Megpróbáltam elképzelni, hogy 
Juli nagymamája vagy tán nagypapája nem tesz-vesz, 
mint az én nagyszüleim, és nem is gondol olyanokat, 
hogy lám, némelyik gyerek már lassan tíz esztendős 
lesz és-még mindig: nem tanult meg köszönni. Igye- 
keztem elképzelni, de nem ment. Látszott is rajtam, 
mert Juli felnevetett és ázt mondta : 


— Egyébként, szervusz — és megigazította fel- 
borult táskáját, amit az előbb a földre dobott—, 
tudtam, hogy meg fogsz lepődni, pedig kivételesen 
nem is akartalak ugratni. Tegnap hallottam otthon, 
hogy anya a szabadság gyermeke. Nagyi nevezte őt 
így, mert, tudod, anya 1945. április hatodikán szüle- 
tett. Két nappal azután, hogy az utolsó német fa- 
siszta is kitakarodott az országból. Ezt is Nagyi 
mondta így. Akkor én megjegyeztem, hogy tudtom- 
mal anya az ő gyermeke és nem a szabadságé. És 
most ámulj! Nagyi nem legyintett, nem küldött ki, 
hogy ott szemtelenkedjem, hanem az ölébe vett és 
mesélni kezdett, pont úgy, mint óvodás koromban. 
De, miközben az ölében feszengtem, mert folyton 
féltem, hogy nehéz vagyok, éreztem, hogy nagyi mé- 
séje igaz. Nagyi nem akarta anyát. Éhségre, pusz- 
tulásra nem szabad világra hozni, mondogatta nagy- 
apának. Háború volt. Aztán, ahogy közeledett a 
front, lassan benne is nőni kezdett a remény: anya, 
az ő kisbabája tán mégis megláthatja a napvilágot, 
mert béke lesz. Nagyi kívánsága teljesült. Anya a 
szabadság gyermeke lett. Azóta minden születés- 
napján két ünnepeltnek gyújt gyertyát nagymama. 
Anyának és a szabadságnak. 

— Értem, és most te figyelj ide — kezdtem rá 
nyomban, kihasználva, hogy Juli lélegzetet vett, s 
emiatt egy másodpercre csönd volt —, először is üd- 
vözletem küldöm a nagymamádnak. Másodszor, 
s ez nem minden nap esik meg velem, eszembe jutott 
valami. 

És kirukkoltam a tervemmel Julinak: mi lenne, 
ha mi, az őrs úgy ünnepelnénk meg hazánk felsza- 
badulásának harminckettedik évfordulóját, hogy 
szüleinknek mondanánk születésnapi köszöntőt. 
Azoknak, akik 1945 április 4, a nagy sorsforduló 
közelében születtek. 


Julinak tetszett az ötlet. A legközelebbi őrsi fog- 
lalkozáson pedig az őrs mind a tizenkét tagja elfo- 
gadta. Elhatároztuk, hogy családi körünkbe, az út- 
törőszobába invitáljuk a.raj ünnepeltjeit, és meleg- 
hangú köszöntővel, rövid jelenettel, magunk készí- 
tette süteménnyel és teával lepjük meg őket. Elvégre 
mi, valamennyien a szabadság unokái vagyunk. 


Máris Mária 
a közismert krónikás 


Joó Katalin 


Aa a télen egész éjszaka jártak a vonatok. 

Volt, amelyen ágyút vittek. És egyre többön embere- 
ket, menekülteket. Órák alatt kellett elhagyniok lakó- 
helyüket, mert éppen ott rendezték be harcállásukat 
a németek. 

Az egyik szerelvényen, az emberek között utazott egy 
kutya is. Amikor megállt a vonat, az emberekkel együtt. 
leszállt. Aztán füttyentett a mozdony — ugrás fel! 
A kutyával senki sem törődött. A kocsilépcső magasan 
volt. Ott nyüszített szegény a sínek mellett. Futott egy 
darabig. Aztán, amikor elfáradt a loholásban, leült egy 
kerítés tövébe. Elaludt azon nyomban. 

Ott talált rá édesapám. 

— No nézd csak! Kívülről őrizte a házat! 

S mert épp nem volt akkor kutyánk, s mert megtet- 
szett az értelmes szemű fiatal korcs — befogadtuk. 
Mindent kapott, amit magunk is ettünk: híg rántott- . 
levest, málét, főtt krumplit, prószát. Jól érezte magát: 
ugrált, csaholt, játszott. De néha éjszaka, ha a közelben 
vonat sípolt, halkan, szinte sírva nyüszített. 

Aztán elért hozzánk is a front. 

Ötödik napja ültünk már a pincében. 

Egyszerre lépéseket hallottunk. Valaki járt fent a ki- 
tört ablakú házban. Lekiáltott a pincébe: 

— Szoldat jeszty? Puska nyet? 

Gyerekképű kiskatona volt. Anyámék éppen teát főz- 
tek, hát barátságosan megkínálták belőle. Nemigen 
ízlett néki a plantának nevezett, mindenféle fűből koty- 
vasztott ital. Csájáról magyarázott valamit, mely nyil- 
ván ennél sokkal jobb lehet. De azért megitta emberül! 
Alig ért fel a pincelépcsőn, amikor hatalmas lövöldözés 
kezdődött. Volt abban, a hang után ítélve, katyusa, ne- 
héztüzérség, repülő, harckocsi — minden. Hullott a va- 
kolat a pincében. Volt, aki sírt, volt, aki imádkozott. 


iekem egy lajkam 


Én csendben féltem. 


És egyszerre meghallottam a kutyám hangját! Mert 
fent maradt, nem akart lejönni a pincénkbe. Odafent 
vonított az istenadta. Amint elcsendesedett a harc, fel- 
merészkedtem. Szegény kis jószág, ott feküdt szilánktól 
találtan a ház mellett. . . 


Megsirattam. A szomszédék házfala az égnek meredt, 
a tető nem volt sehol. Éhes voltam és nagyon szomorú. 
Amint ott sírok-kesergek, jön egy kicsi katona. Akkor 
néztem meg jobban: ő volt az, aki a pincénkben a fűízű 
teát itta! Füles sapkája volt és olyan hatalmas csizmája, 
mintha egy lépéssel hét mérföldet szándékozott volna ál- 
tallépni. Mondja a katona: 

— Aj, aj, aj! — s mutatja a kezével a fejét fogva, meny- 
nyire sajnálja a kutyám elhalálozását. 

Mondott még egyebet is, de én csak három dolgot ér- 
tettem meg. Azt, hogy magára mutat és azt mondja: 
Vaszilij. Meg, hogy Moszkva. Tehát Vaszilijnak hívják 
és moszkvai. Még azt is mondta, hogy muzikant. 

Közben utánozta a szaxofont, balalajkát meg a har- 
monikát. Bizonyára zenész Moszkvában ez a Vaszilij. 
S ha az, örülhettek a hallgatói, mert roppant vidám volt! 

Bánat ide, meg amoda, én bizony elmosolyodtam. 

No, gondolhatta, ez bizony fél siker, s azzal kézzel- 
lábbal magyarázni kezdte, hogy hoz nékem egy kutyát, 
ha a piff-puff meg a dirr-durr véget ér! 

Hittem is, meg nem is. Mindenesetre a jószándék is 
valami! 

Ami ezután történt, bizony elhomályosította a kutyám 
történetét. 

Tavasz lett. Feljöttünk a pincéből. Úgy-ahogy rend- 
beraktuk a házunkat. Aztán segítettünk a szomszédnak 
is. 


Újra iskolába jártunk. Újra tanulhattam! Az utcánkba 
jöttek naponta a hírek : ez és ez hazajött. Amannak ha- 
lálhírét hozták. 

Egyik délután lekiált utánam a kertbe édesanyám: 

— Gyere gyorsan! Nézd csak, ki van itt! 

Hát én mentem, és néztem is nagyot! Mert látoga- 
tónk a hétmérföldes csizmájú kiskatona volt! Kerek 
arca csak úgy sugárzott az örömtől. Mert örömöt ho- 
zott, s annak maga is roppantul örült! 

Felém nyújtott egy zsákot. 

Nógatott, nyissam ki! 

A zsák megmozdult. Szuszogni, morogni, ugatni kez- 
dett. Erre valóban kinyitottam. 

Kétarasznyi kölyökkutya bámult rám! 

Vaszilij azt mondta, hogy még , malenkij", és , lajka" . 
Talán nevet akart adni? Nekem sem a , malenkij", sem 
a , lajka" nem tetszett. Az én fülem a Bundit szokta meg. 

Az is lesz — határoztam —, mindenképpen! 

Előkerült addigra a szomszédunk öregapja. Ő beszélt 
valamelyest szlovákul, hát értette valamicskét az ehhez 
rokoni oroszt is. Ő tolmácsolta, hogy a kutya még 
malenkij-kicsi. És a ,lajka" kutyafajtát jelent, mint a 
puli vagy a vizsla. Azt is lefordította, hogy a kicsi ka- 
tona messziről hozta, mert azt akarta, hogy legyen újra 
kutyám, és hogy örüljek. 

Sok év múlt el azóta. 

Bundi-lajka leszármazottai a környékbeli házak ud- 
varán ugatják a teliholdat. Büszkén ugatják! Hisz azóta, 
ugyanebből a familiából került ki a legelső élőlény űr- 
utas, , aki" kutya volt. 

Meglehet, ezt érzik Bundi kutyám ükunokái, mert 
teliholdkor magasra tartott orral, roppant büszkén vo- 
nítva-dalolnak a világűr felé. 


Osvát Erzsébet versei Emlékszel-e? 


Szomorú szemmel 
szaladtál szobámba. 
— Mi történt? — kérdtem, 
könnyeidet látva. 
— Meséld el gyorsan, 
. tudod, érdekel — 
Sa Szaggatott hangon, 
3 szipogva kezdted el: 
an — El-gá-zolt az au-tó 
egy ki-csi ku-tyát, 
aan éppen mikor szaladt 
az úttesten át. 
Odarohantam. Ugy 
nyüszített szegény. 
Nagyon szenvedhetett, 


00 00 G 
Pöőttöm gyerek láttam a szemén. 
j! í , ij] Mereven nézte, 
alig hároméves. VORlta nézte az eget. 
Fürge, akár a gyik, T. alán a felhők közt 
mint szajkó, társat keresett. 
beszédes. 


Két futkosó lábad — 
két kis kereked —, 
akár a kerékpár, 
száguldott veled. 
Egyszer egy szék állt 
mérgesen eléd: R 
— A futásból — morgott — 
mára már elég. EG 
Tovább egen § 
nem értetted ő S 
és bumm! Tepottyantál Mi 
a lába előtt. szo 
Nem sírtál, E- 
bár felhorzsoltad tér "mú 
De a szemed szikrákat szórt, 
Jénylett. 

Hogy merészelt elgáncsolni téged?! "7 

Szentmihályi Szabó Péter 


Ahová csak nyúl a nyúl, 
mindemütt a nyúl az úr, 
borús az ég, vagy azúr, 
eső süt, vagy a nap fúj, 
farkas ring az ágakon, 
érett már, és úgy finom, 
s itt gördül a folyó-hozta 
görögdinnye-káposzta, 


kezdődik a körvadászat, 
minden vadász védett állat, 
minden nyúlnál puska van, 
minden puska töltve van, 

itt a nyulak birodalma, 
fülük ki van kunkorítva, 
szemük ki van fényesítve, 
minden foguk élesítve, 
minden szőrük göndörítve, 
rövid farkuk penderítve, 


száz ketrecben ezer vadász 
félelmében csak citeráz, 
párosával kötik egybe, 
eladják őket külföldre, 
bunda lesz a vadászbőrből, 
a húsukból vadászpörkölt. 


Vida Győző rajzai 


Április elsején, hazafelé az iskolából, egyre azon 
gondolkodtam, hogy tréfálhatnám meg az öcsémet. 
Nemcsak azétt, mert ápolni akarom ezt a nép- 
szokást, hanem mett azt tapasztalom, hogy szellemi 
fölényemet az öcsém előtt csak humorral bizonyít- 
hatom. Hogy milyen a tanulmányi eredményem, 
hogy a spottkötben is sikerem van, az nem kelt 
benne tiszteletet, sőt! Unja a témát, mert hallja 
a nagymamától eleget. De ha akad egy-egy jó mon- 
dásom, vagy vicceset mesélek, akkor olyan áhítattal 
néz rám, mintha én lennék Ivánka Mihály. Ivánka 
bácsi a házmester minálunk és Öcsi nagyon tiszteli, 
kicsit fél is tőle. 

A szövegből, ami az előszobába is kihallatszott, 
megtudtam, hogy nem alkalmas az időpont a tré- 
fára. Nagymama azt mondta az öcsémnek megint, 
amit mindig mond, ha neveli: 

— Nem szégyenled magad! 

— Szégyenlem magam, nagyanyám. 

— Mi lett belőled, istenem, istenem! Milyen 
aranyos kisbaba voltál, sose sírtál, szobatiszta 
voltál. 

— Most se sítok és szobatisz. . . 

— Ne szemtelenkedj, jó ?! 

— Jó. 

— Most meg mindig csak bánatot okozol. Bez- 
zeg . . . — itt a nagyanyám elakadt, más példát kere- 
sett, szerencsére nem engem. — Bezzeg más gyerek! 
Annyi rendes gyerek van a világon, akár itt a ház- 
ban is. Szívesen cserélnék bármelyik nagyszülővel 
unokát. 

— Igenis, nagyanyám. 

— Ott van az a kedves kis Zsolt. Színtiszta ötös, 
és zeneiskolába is jár. . . 

— Olyan van már neked, színtiszta-ötös-unokád, 
a Gábor. Inkább a Dömére cserélj ki engem nagy- 
anyám. Ő szakmunkás tanuló, és potszívót is tud 
szerelni, esetleg kifesti a lakást... — ajánlotta az 
öcsém tárgyilagosan, de a nagymama azt hitte, ez is 
szemtelenség. Úgyhogy mindjárt le is zavart kenyé- 
rért engem. Ha nagyon mérges, összetéveszti, kit is 
akart megbüntetni közülünk. 

A péktől visszafelé jövet ott találtam az öcsémet 
a kapuban. A kaputelefonon hívogatta a lakókat. 
Közölte velük, hogy fél óra múlva lakógyűlés. 
Panasz van a gyerekekre. Ezt a két mondatot 
mondta mindenkinek úgy, hogy befogta az orrát 
közben. Ebből gondoltam, hogy valami nem stim- 
mel. Akartam is kérdezni, de intett, hogy ne zavat- 
jam. Batáékat hívta éppen, vagyis Döméék lakását. 
Maga Döme jelentkezhetett, mert az öcsém azt kér- 
dezte: 

— Buta lakás? 

Imád viccelődni a nevekkel, már sok baja volt 
emiatt. A kaputelefon is nagyot reccsent attól, amit 
Döme mondhatott, de az öcsém azétt vele is kö- 

zölte a meghívást. Aztán hittelen abbahagyta az 
egészet és a hátam mögé bámult csak. 

— Csókolom Ivánka bácsi! Mit tetszik itt csi- 
nálni az Ivánka bácsinak? — készségeskedett hir- 
telen. 

— Mit tetszik, mit tetszik ?! — morgott az öreg, 
mindig morog, lehet, hogy ez tetszik benne az 
öcsémnek? — Hát vigyázok a ház rendjére. Az 
a házfelügyelő dolga. 

— Az már igaz! És Ivánka bácsi igazán nagy- 
szerű... Ivánka bácsi.. 

— Mit Ivánkázol? Azt hiszed nem tudom, hogy 
a hátam mögött Rettenetes Ivánnak hívsz? 

— Az egy nagyon híres cár volt. A Gábort is 
megmondhatja, neki ötöse van történelemből. . . — 
magyarázkódott az öcsém ijedten. 

— Bánomis én! Engem ne metjen csúfolni senki! 

— Úgyis van! 

— És te mit csinálsz itt különben? 

— Én... éppen hívtam telefonon... a nagy- 
mamámat, hogy lakógyűlés lesz félóta múlva. 
Panasz van a gyerekekte, ugye. . . 

Ivánka bácsi kicsit megörült, mett szeretett pa- 
naszkodni ő is, és otthagyott bennünket. Már gyü- 
lekeztek a lakók az udvaron, úgylátszik sürgős 
mondanivalójuk van. Öcsi azt ajánlotta, bújjunk 
a liftbe gyorsan, és sötétbe indítsunk. Kénytelen 
voltam szótfogadni neki, ha meg akattam tudni 
végre, mit művel. De előbb kért még a kenyér sat- 
kából egy falatot — mit kapok érte, ha meglátja 


a nagyanyám! — csak aztán állt szóba velem. 
— Lehet, hogy lesz új kistestvéted — közölte 
könnyedén. 


— Ne bolondozz! Anyu gyeteket vár? Honnan 
tudod? 

— Nem úgy lesz, hogy születik. Engem cserél ki 
új gyerekre a nagymamánk. Azt mondta, innen 
a házból is cserélne. Itt mindenki jobb, mint én. 

— Hallottam. És? 

— Összehívtam a lakógyűlést. 

— Hogy tattozik össze a két dolog? Nagy bot- 
rány lesz ebből a köttelefonból, Öcsi! 

— Á! Azt hiszik, hogy áprilisi tréfa csak. 

— Viccből csődítetted össze a felnőtteket? Buta 
vicc volt, mondhatom. 

— Ccc! Muszáj volt. A nagyi miatt. Azt mondta, 
bármelyik házbéli gyerekkel kicsetélne. Neki-aka- 
rom bemutatni a választékot. : 

A hatodikon megálltunk, a liftből jól láttuk 
a lakógyűlést, csak nem hallottunk először. Később 
már hallottunk, mert kicsit kiabáltak az udvaron. 
Valaki Dömét gyanúsította, hogy ő fitkálta tele 
a lépcsőházat, látta, amikor nézegette a falakat. 
Döme azt mondta, ő szakmai szempontból néze- 
gette a falat, és az ő rajzait kiállításra viszik az isko- 
lából, hogy ő ilyen krumplikat firkálna, az becsület- 


! 


sértés. Zsolt nagymamája azt mondta, csak ne érzé- 
kenykedjen, a múltkor is leöntött egy pohár vizet 
az erkélyre, amikor Zsoltika ott szolmizált. Róka 
bácsi azt mondta, nem csoda, nehéz elviselni a nye- 
ketgését. Ivánka bácsi azt mondta, az ő unokái, 
mármint a kis-Rókák is megértik a pénzüket, játék- 
kockát dobálnak a járókelők fejére. Zsolt nagy- 
mama azt mondta, az ő unokája legalább nem vo- 
nyíttatja a kutyát, mint mi, vagyis az öcsém. A nagy- 
anyám azt mondta, vonyít az magától is, ha meg- 
hallja Zsoltika énekét. 

Hogy Szabó István a lakóbizottság elnöke, az 
abból is meglátszott, hogy ő a saját gyerekeire 
panaszkodott, nem a máséra. Sokat bőgnek az 

ikrek, tudja ő, és elnézést kér mindenkitől. Min- 
denki rögtön dicsérni kezdte az ikreket, hogy 
milyen egyformák és a papájukra hasonlítanak. 
Magdi nagymamája felajánlotta, hogy Magdi majd 
elviszi sétálni a kicsiket néha. Mások is ajánlották 
ugyanezt, és talán örökbe is fogadják az ikreket 
ott az udvaton, ha Ivánka bácsi nagyot nem ordít: 

— Ki felejtette fönn a hatodikon a liftet már 
megint? 

Akkor mi gyotsan lementünk a lifttel a hatma- 
dikra, mert a negyediken lakunk és így cseles. 
Mondtam az öcsémnek, hogy gratulálok, nem is 
vették észre, hogy a lakógyűlés áprilisi tréfa volt. 
Azt felelte, ne izguljak, folytatása következik. 


7) e IEJ LEN 


ML 


91 10 90101 


SZEKÚ úa 


í771 TXÖZK sz4 


(111 


TT ATTTTTÜ: 
JELLÉ] fi 


sakk Kaszdkgo 
dm] 
9 


.FÜRGEDI 


Csirke Ferenc 
A legkedvesebb 


osztálytársam 


Nekem Zoli nagyon jó barátom, 
mert az iskolában minden fiúval ösz- 
szevesztem, csak vele nem. A har- 
madik padban ül. Ahogy az ablakon 
kitekint, úgy csillog a szeme, mint a 
gyöngy. Ölég jól tanul. A környezet- 
ből a legeslegjobbak közé tartozik. 
Mikor a táblánál felel, azt mondom 
magamban: csak ne rontsa el a né- 
gyesét! Mindig mosolyog, mindenki- 
vel kedves. Hát ezért szeretem Zolit. 


Bozsik Mária 
Az osztály 
mókamestere 


Lencsés Gyuriról írok. 

Nagyon szeret a lányokkal incsel- 
kedni, futkározni és verekedni. De 
nagyon tud énekelni és tanulni is, ha 
akar. Szőke a haja, középtermetű. 
Vékony, de erős. Nagyon nagy, kék 
a szeme és csillogós. Vigyori. Arca 
piros, vidám, gömbölyű. Tekintete 
élénk. Az orra hegyes. A rajzban 
ügyetlen, de a gyakorlatija annál 
jobb. Sokszor kap rossz pontot és in- 
tést. Gyors járású, jó szívű. 

Eredeti mókái és viccei vannak, 
mindenki nevet rajtuk, aki csak hall- 
ja. Ezért szeretem én is. 


Bódis Zoltán 
Járási 
kulturális verseny 

Február 29-én kulturális szemlén 
voltunk. 

Vasárnap reggel hét órakor nagy 
volt a sürgés-forgás nálunk. Készü- 
lődtünk Szakályba, a kisdobos szem- 
lére. Úgy kellett igyekeznünk, hogy 
féltízre odaérjünk. Amikor megér- 
keztünk, bementünk egy meleg tan- 
terembe. Az osztályból mentünk a 
kultúrterembe. Amikor beléptünk, 
rögtön kiismertük magunkat. Olyan 
volt, mint a fürgedi kultúrház. Zsöly- 
lye székek voltak. Az első iskolacsa- 
pat szereplése után láttuk meg, hogy 
önműködős a függöny. Nagyon ér- 
dekes volt. Nem sokáig csodálhat- 
tuk, mert mi következtünk. Sikere- 
sen szerepeltünk. A szereplés után 
én hazamentem. 

Aznap délután tudtam meg Gyu- 
ritól, hogy harmadikok lettünk. Na- 
gyon örültem. 


Varga Tünde 

A raj színjátszó 
csoportjának 
bábelőadása 


Kisdobosösszejövetelünkön  bábját- 
szóink bemutatták legújabb szerze- 
ményüket. Címe: A rabló. A darab 
rendezője a raj mókamestere: Len- 
csés Gy. 

Az elsősök nagyon sokat nevettek, 
pláne akkor, amikor azok a hotten- 
tották járták. A kocsmárosné nagyon 
mérges volt, mikor a rabló ellopta a 
pogácsáját, és neki egy sem maradt. 
Háromszor is megtette ezt a rabló, 
de negyedszerre már nem tudta el- 
lopni, mert Vitéz László elverte. Ez- 
zel vége lett az előadásnak. 


Varga Tünde 
Hogyan készülünk 
az úttörőavatásra 


Pár hét, és úttörők leszünk. Lelki- 
ismeretesen készülünk az avatásra. 
Megvettük a nyakkendőt, meg a szép 
ruhát jelvényekkel. Próbálunk. 
Mindenkinek segítünk, amit lehet. 
Kirándulásokat tervezünk. Minden 
tanítás előtt elmondjuk, amit az út- 
törőéletről tudnunk kell. Izgatottan 
várjuk, hogy megmondja a tanító 
néni, mikor lesz az avatás. 


Simon Zsuzsanna 
Járási 
sporíversenyem 
vettünk részt 


Versenyfutást rendeztek a járás 
úttörői. A versenyre március 7-én 
indultunk Tamásiba. 

Félkilenckor elindultunk a régi ló- 
versenypályára. Átöltöztünk torna- 
cipőbe, mackóba, utána felsorakoz- 
tunk, ki-ki a csapatába. A kisdobos 
fiúk voltak az elsők. Én nagyon iz- 
gultam. Sebaj, elmúlik, mondogat- 
tam magamban. Már a startnál vol- 
tak Gyuriék. Egy taps és már futnak 
is. A mi Gyurink egy ötödikes fiú 
mellett volt. Több se kellett Gyuri- 
nak. Úgy elhúzott mellette, hogy 
csakúgy porzott a hó. Aztán mi men- 
tünk a starthoz. Engem valaki majd- 
nem elejtett. Ekkor én is felkaptam 
a nyakam közé a lábam, és úgy, de 
úgy nekiiramodtam. . . 

A fürgediek kiabáltak : hajrá, Zsu- 
zsi! Hajrá, Zsuzsi! 

Hatodik lettem. Még az is jó, 
mondtam magamban. Én úgy, de 
úgy elfáradtam, hogy két kutya se 
fárad úgy el. 

Sütő Mari és Virág Laci is hato- 
dik lett. Orsós Géza ötödik, Földesi 
Erzsit meg elejtették, nyolcadiknak 
futott be. 

Gyuri első lett. 

Elmentünk az állomásra. Jó fél- 
óra múlva jött a vonat. Végre haza- 
értünk. 

Jó lenne még Szekszárdra is el- 
menni a sportversenyre. 


A Tolna megyei Fürged 
negyedikes kisdobosainak 
kézzel írott 

színes, képes folyóiratában, 
a Negyedikesek 
Híradójában 

olvastuk : 


Lencsés György 
A tehén és a boci 


Gólyának kisborja lett. Persze, 
nem a kétlábúnak, hanem a tehén- 
nek. Most kéthetes, külön ketrecben 
van elzárva az anyjától. Ha kienge- 
dik, az anyjához szalad. Olyan ara- 
nyosan szopik, akár egy kisgyerek. 

Gólya az anyja harminc liter tejet 
ad. A bocinak a Zsömle nevet ad- 
nám. Azt mondja: bőőőő, bőőőő, 
bőőő! Az anyja mindjárt odafigyel. 
Pisze orrú, nekem nagyon megtet- 
szett. Remélem, majd jó tejelő lesz 
a boci is. 


Csirke Ferenc 
A szántás 


Egyik őszi napon elmentem a pa- 
pához dutrázni. 

Mentünk már jó félórát, mikor 
feltűnt a levegőben egy sas. Örül- 
tem, hisz először láttam ilyet. 

Kis idő múlva annál inkább meg- 
ijedtem, mert elkezdett füstölni a 
motor. Hamar kiugrottunk a gépből. 
Hát elszakadt elöl egy gumi. Egy óra 
alatt félig rátettük. Én egy vassal oda- 
fogtam, a papa pedig elindította a 
gumifogó kört és az visszaugrott a 
helyére. A papával együtt rászorí- 
tottuk és már mehettünk tovább — 
szántani. 


Szabó István 
Régi történet 

Felraktam a biciklit egy tuskóra 
és ráültem. No, nem sokáig nyergel- 
tem, mert leestem. Jaj, a fejem, jaj, 
a fejem! — sipákoltam. 

— Mi bajod, kisfiam? 

— Megütöttem a fejem. 

Elvittek a Rózsika nénihez. Végül 
kiderült, hogy berepedta homlokom. 

Megtanultam, hogy a csintalan- 
ság bolondság. 


Bódis Zoltán 
Jaj, de fájt! 

Már régen elkezdett fájni! 

Jó pár hónappal ezelőtt fájni kez- 
dett a tyúkszemem. Sokáig faragtuk. 
A mama kitalált valami okosat: be- 
kötötte szappannal meg szalicillal. 
Két napig rajta hagytam. Mondtam 
a mamának, hogy ez csak a bőrt 
barnítja meg. Rá akartam beszélni, 
hogy vegyen Ozorán tyúkszemirtót. 
De ez nem sikerült. Akkor nyomban 
elmentem a bunkerba. Ott azt mond- 
tam magamban, hogyha a mama 
nem vesz tyúkszemirtót, akkor ho- 
zatok apuval. Mikor ezt megmond- 
tam a mamának, azt felelte: ha ezt 
meg mered csinálni, akkor megver- 
lek! Visszamentem a bunkerba és 
ezt mormogtam: a mama mindenre 
talál fegyvert. 

A mama győzött. 


Csirke Ferenc 
A vadászat 


Egyik vadászaton nagy szerencsét- 
lenségben részesültünk. Még egy ár- 
va nyúl se jött felénk. 

Egyszer mit látunk? Palkónak, a 
kutyámnak mozog a farka, s ott, a 
fűben egy fácántyúk és egy kakas! 
A kutya közelebb lépett, fölrepültek. 
Második lövésre a kakas leesett. Pal- 
kó már hozta is. Kis idő múlva to- 
vább indultunk. Nádasos, mocsaras 
helyek mellett mentünk. Majd ki- 
sebb zörgést észleltünk. Beküldtük a 
kutyát. Negyedóra múlva a mocsár 
másik oldalára értünk. A kutya is ki- 
jött. A vadászatnak vége lett, indul- 
tunk haza. 

Csak mi jöttünk Fürged felé, így 
megint a mocsár felé mentünk. Is- 
mét hallottuk a zörgést. Palkó be- 
ment. Elöl egy kisebb zörgést, mö- 
götte egy nagyobbat hallottunk. Mi 
lehetett a kis zörgés? 

Egy durranás és egy kiáltás: meg- 
van! 

Róka volt. 


Múltkor az egyik fiú úgy becsapta az 
ajtót, hogy kinyitásához az igazgató 
bácsi segítsége is kellett. 


Zoli a gyakorlati órán lázasan keres 
egy csavart. Egyszer csak kétségbe- 
esetten felkiált: Tanár néni, nincs 
anyám! 


A farsangi jelmezbálon cirmos cica 
jelmezemmel a harmadik lettem. 
Máskor öltözzetek fel ti is, mert igen 
jó érzés, ha nem tudják, ki van a jel- 
mez alatt. 


Ellátogattunk a téeszbe. Láttuk, ho- 
gyan trágyázzák és fejik a teheneket. 
A lovaktól a lányok megijedtek. 


A hócsatában az egész osztály részt 
vett. A vesztes csapat csak nehezen 
vigasztalódott meg. Különösen a 
kapitány. 


A számtan felmérés rosszul sike- 
rült. Még Bozsik Máriáé is csak né- 
gyes lett. Egyedül Gyémánt Bandié 
volt hibátlan. 


Osztálytársunk bejelentette, hogy el- 
megy Kőszegre. Meghökkentünk, 
aztán megnyugodtunk, mert meg- 
tudtuk, hogy csak három hétig lesz 
ott. Kértük, hogy írjon. Másnap vár- 
tuk a levelet, de nem jött. Remény- 
kedünk, hogy nemsokára jön levél. 


! 


Sarkady a ária 


SZÜLETÉSNAPI 


j áj kezdődött, hogy Andriska 

fintorgott, és dobbantott a lábával. 
— Már mindent játszottunk. Nem 

tudok semmi újat. Olvass mesét! 

Ez kissé parancsolóan hangzott, 
de anyu szelíden válaszolt: 

— Kisfiam, tudod jól, hogy dél- 
után iskolába mentek. Ebédet kell 
főznöm. 

— Nem érdekel — húzta fel a vál- 
lát Andriska. 

— Kapsz egy pofont — mondta 
még mindig csendesen anyu. 

De Andriska megsértődött. 

— Azért sem érdekel. Vedd tudo- 
másul, hogy neked nem is volt érde- 
mes megszületnem! 

— Most már elég legyen,. fiam — 
szólt anyu szigorúan. — És az mi- 
csoda beszéd, hogy , neked nem is 
volt érdemes megszületnem"? Annyit 
már illene tudnod, hogy ezt így kell 
mondani: , Nekem nem is volt érde- 
mes megszületnem." Ha már min- 
denáron ilyen butaságokat akarsz 
mondani. 


— Ez nem butaság, anyu — 
mondta Andriska csendesebben. — 
Én jól mondtam. Neked nem volt 
érdemes nekem. . . 

— Nekem? 

— Miért? Nem neked születtem? 
Nem a te fiad vagyok? Ma egész nap 
velem kellene foglalkoznod. A szü- 
letésnapom van, nem? 

— De igen — nézett anyu komo- 
lyan. — Már meg is ünnepeltük teg- 
nap. Kaptál ajándékot, rántott csir- 
két csináltam, és itt voltak a barátaid 
is. 

— De ma nem kell az ebéd! Me- 
sélj! — mondta nagy szemekkel 
Andriska. 

— Nagyon sajnálom — mondta 
anyu —, te csak magadra gondolsz, 
és lehet, hogy nem vagy éhes. De 
Gabi anyukája elment, és megkért, 
hogy a kislánya ebédeljen nálunk. 
Gabi igazán nem mehet miattad éhe- 
sen az iskolába, Igaz, Gabikám? — 
fordult a kislányhoz, és becsukta az 
ajtót. 

De a születésnapján néha érzékeny 
az ember. Andriska se találta a he- 
lyét. Lefeküdt a szőnyegre és végig- 
gurult a szobában. Gabika megszep- 
penve nézte. Andriska gurult, gurult 
oda-vissza háromszor is. Aztán hir- 
telen felpattant. 

— Azért is játszunk! 

— Mit? — kérdezte Gabika. 

— Mesét! 

Gabika nevetett. 

— Ne nevess korán — figyelmez- 
tette Andriska. — Nem hiszed? Ülj 
le. Hallgasd. Krimit csinálok. Izgal- 
masat. Ha nem érdekel, menj ki a 
konyhába anyuhoz. Ti nők úgyis. . . 

— Mi nők? — kérdezte tágra nyílt 
szemmel Gabika. 

— Ti nők úgyis kissé értelmetle- 
nek vagytok — nevetett Andriska, és 
érezte, hogy ez egy afféle sikerült 
mondás a felnőttek tréfálkozásából. 

Gabikának nem volt ennyire fel- 
vágva a nyelve, bántotta, hogy nem 
tud visszaszólni, sírva kiszaladt. 

— Bumbi néni, az Andriska bánt. 


— Mit csinált az a haszontalan? 
— kérdezte Andriska anyukája, és 
indult, hogy igazságot tegyen. 

De az előszobában megálltak. 
Andriska benn magában beszélt: 

—. Kedves gyerekek, tudjátok, mi 
abban a házban lakunk, ahol a Flo- 
rida presszó van. Finom fagylaltot 
szoktam ott enni. Ha erre jártok, 
kóstoljátok meg ti is. 

Gabika bement, szótlanul leült, 
anyu meg nyitva hagyta az ajtót. 
Andriska zavartalanul folytatta : 

— A ház tetején jól lehet napozni, 
ott szoktam lesülni, és szép a kilátás. 
A hegyek úgy, látszanak, mintha 
messze volnának, különösen aminek 
kilátó van a tetején, de autóval gyor- 
san odaérni. Mellette, egy kisebb 
hegynek az oldalában van egy mély, 
nagyon mély, zegzugos barlang. Ott 
lakik három manó. Hogy hívják 
őket? — kérdezte Gabikától. 

—. Nem tudom — felelte Gabika. 


— Buta vagy — mondta Andriska, 
és élvezte a helyzetet, mert gondolta, 
hogy anyu is hallja. — A manók ne- 
ve Örr, Mörr és Dörr. Mit gondolsz, 
miért? — kérdezte újra Gabikát. 

Gabika, akit az előbbi , buta vagy" 
bántott egy kicsit, nem felelt. And- 
riska észrevette, és megpróbálta ki- 
békíteni: 


— Azért, mert ezeket a neveket 
nagyon jól lehet berregtetni. Figye- 
led? Örrrrr, MörTrrr, Dörrrrr . . 

Andriska belemerült a : AAN 
tésbe és nem vette észre, hogy apu- 
kája hazajött, és anyu intésére, le- 
ült az előszobában. 

— Örr, Mörr és Dörr igazi manók 
voltak. Aprók, szakállasak és jók. 
Persze csak azokkal, akik megérdem- 
lik. Te megérdemled, Gabi? 

— Meg — bólintott Gabika. — 
És milyenek azok a manók? 


Andriska megörült a kérdésnek. 


— Az Örr fekete hajú, és fekete 
szakálla leér a földig. Piros kabát- 
ban jár és fekete nadrágban. A nad- 
rágja Mörrnek is, Dörrnek is fekete. 
A csizmájuk is egyformán piros, 
olyan, mint anyué. A Mörr haja sző- 
ke, kék kabátot hord, és a szakálla 
csak derékig ér. Dörr vörös hajú, 
zöld kabátban mászkál, és a szakálla 
is rövid. Olyan mint annak a szob- 
rásznak a tévében ; emlékszel, Gabi? 

Gabika bólintott, Andriska foly- 
tatta: 


— Örr, Mörr és Dörr modern 
manók voltak, a barlangjukban sok- 
féle gép volt, és távirányítással köz- 
lekedtek. 


— Olyan távirányított busszal, 
amilyet tegnap kaptál? 

— Olyannal is. De dégyszives, ne 
zavarj, mert... koncentrálok — 
vágta ki hirtelen. — És ha megza- 
varsz, egyrészt elfelejtem, miről aka- 
rok mesélni, másrészt elmegy a ked- 
vem az egésztől. Most csak én kér- 
dezhetek. Világos? — kérdezte And- 
riska, és újra nekifogott: 

Szóval egyszer elmentünk az apu- 
val a hegyre. Az erdőben keskeny 
volt az út, autóval nem tudtunk be- 
menni. Szerettem volna az erdőben 
sétálni. Kinn hagytuk az autót, és 
indultunk befelé. 


Annak köszönhetem, hogy meg- 
ismerkedtünk — Örrel. Gyönyörű, 
nagy fák közé értünk, és egyre söté- 
tebb lett. A fák nagyon magasak 
voltak, fenn összeértek az ágaik, és a 
napot is eltakarták. Egyszer csak 
látjuk, hogy az egyik fa alatt alszik 
egy férfi meg egy kisfiú. Megijedtünk, 
hogy talán betegek, és felkeltettük 
őket. Nagy nehezen felébredtek, és 


azt mondták, nagyon éhesek, mert 
régen eltévedtek az erdőben. Magya- 
rázták, hogy egy hangszóró küldte 
őket oda: azt bömbölte folyton, 
hogy arra folyik egy folyó, ami tele 
van hallal. Abból szerettek volna 
halászni és friss pecsenyét sütni, 
mert vendégeket vártak és kevés 
pénzük volt. De a folyót nem talál- 
ták meg. 

Mondtuk nekik, hogy megkeres- 
sük együtt. Már éppen indultunk 
volna, amikor az egyik oduból ki- 
nyúlt egy kéz, és hozzánk hajított 
egy dobozt. Odaszaladtam. Örr volt 
a piros kabátjában, és azt mondta : 


—. A dobozt nyissátok ki, olyan 
orvosság van benne, hogy egy hétig 
nem lesztek éhesek. 

— Figyeled — súgta apu anyu- 
nak —, Andriska a múltkorában a 
tévében látott valami hasonlót, azt 
kombinálja. 


— Mi még nem voltunk éhesek — 
mondta a mesét Andriska szakadat- 
lan. — Apu éppen nagy tábla csoko- 
ládét hozott. Így a férfi meg a fia 
ettek először a dobozból. De mi tör- 
tént velük? Borzasztó eset. Tényleg 


jóllaktak és elkezdtek hízni. Nőtt a 
hasuk, nőtt a fejük, nőtt mindenük, 
csak éppen a ruha nem, ami rajtuk 
volt. Két perc alatt kihízták a ruhá- 
jukat. Mi meg néztünk egymásra 
apuval: micsoda szerencse, hogy még 
nem voltunk éhesek! 

A férfinak meg a fiának a ruháiról 
elkezdtek potyogni a gombok. 
Bumm, az egyik jól orrba vágott! 
Apu feltette a szemüvegét, az törhe- 
tetlen üvegből van, és egy fa mögé 
bújtunk, mert nagy csihi-puhi követ- 
kezett. Pitt-patt — potyogtak a gom- 
bok. A férfi meg a fia annyira meg- 
nőttek, hogy alig tudtunk felnézni 
rájuk. Akkor valaki megrántotta a 
kezemet. Örr volt, és azt mondta: 

— Andriska, most ebből a doboz- 
ból adj nekik. Sajnos, az előzőt el- 
tévesztettem. 

Mondtam neki: 

— Az bizony elég baj, mert biztos 
kényelmetlenül érzik magukat. Es 
mi lesz, ha megint eltéveszted? 

— Dehogy tévesztem — bizony- 
gatta Örr —, szinte lehetetlen, nézd 
meg, rá van írva: made in Göncöl- 
szekér — Vissza. 

— Na és? — kérdeztem tőle. 

— Ejnye, Andriska! — türelmet- 
lenkedett Örr. — A másikra az volt 
írva: made in Göncölszekér — Oda. 

Még mindig nem értettem. Na és? 

— kérdeztem újra. 
. — Na és, na és — idegeskedett 
Örr —, ha véletlenül az , Odá?-t ad- 
tam oda, akkor azon csak a , Vissza? 
segíthet. Tulajdonképpen egy har- 
madik dobozt kellett volna adnom, 
ilyen felirattal: made in Göncölsze- 
kér-Ennivaló. 

Na, akkor apu — milyen szeren- 
cse, kosárlabdázó volt — beledobál- 
ta a szájukba azt a másik szemet. 
Mert ők már olyan kövérek voltak, 
hogy a kezüket sem tudták megmoz- 
dítani. Nemsokára elkezdtek fogyni, 
és amikor teljesen lefogytak, Örr 
megfogta a kezemet, és egy zöld fé- 
nyű ösvényen kivezetett bennünket 
az erdőből. 

Az autó a közelben állt. A férfit 
meg a fiát itt tettük le a fogasnál. Ök 
taxival mentek tovább, mert egy ár- 
va gomb sem volt a ruhájukon. Úgy 
emlékszem, valahol Zuglóban lak- 
nak. És Örr azóta is többször meg- 
látogat. 

— Még sohasem láttam — jegyez- 
te meg Gabika. 

— Pedig mostis itt van — mosoly- 
gott Andriska. 

— Hol? —ijedt meg Gabika. 

A játékok közül Andriska elősze- 
dett egy bábot, amelyiknek piros 
kabátja és fekete nadrágja volt. Az 
ujjaira húzta és bólogatott. 

— Én vagyok Örrrrr. Szervusztok, 
gyerekek. Eddig tartott a mese. És 
ha benn jártok az erdőben, majd ti is 
találkoztok a manókkal. De vigyáz- 
zatok, akármit ne fogadjatok el. Jó 
éjszakát, gyerekek! Jó éjszakát! 
Anyuuu, kész van az ebéd? — kiál- 
tott nagyot Andriska. 

— Kész van, kisfiam — mondta 
apu. 

— Hát te mikor jöttél? — örült 
Andriska. — Hallottad a mesémet? 
Mit szólsz hozzá? Ha mesét szeret- 
nék hallani, még azt is magamnak 
kell kitalálnom. A nők csak a főzés- 
hez értenek. 

Apukája kuszán teleírt lapokat 
mutatott neki. 

— Nézd, Andriskám, leírtam, 
amit meséltél. Mesélj máskor is, ne 
csak a születésnapodon. 

Andriska felvágta a fejét, mint 
egy boldog kiscsikó. Felugrott az 
egyik fotel szélére, ott egyensúlyo- 
zott, és azt kiabálta: 

— Naná! Naná! Naná! 

Figveljérek meg legújabb történetemet. Hosszú utazá- 
somról hoztam. Tanulságos. 


A Tó utcai gyerekek emlegették így őket: , azok a gye- 
rekek" — és ilyenkor a Töltés sorra gondoltak. S a gye- 
rekek a Töltés soron szintén azt mondták: , azok a gye- 
rekek" — s ilyenkor a Tó utcaiakra gondoltak. 

A Töltés sor nagyon régi volt. Tulajdonképpen csak 
egy földút a vasúti töltés mentén, amely a gyom borította 
mezőkön át a régi kavicsbányához vezetett. Most már 
a bányát is elborította a törmelék és a szemét. Csak három 
ház állott, szükséglakás volt valamennyi. Szürke kőből 
épült szükségbarakkok, lapos tetejükön hullámlemez. 


A Tó utca vadonatúj volt. Hófehér, magas háztömbök 
sorakoztak egymás mellett, szép modern házak, nagy 
ablakokkal és napos erkélyekkel. A háztömbök között 
zöld parkok és egy játszótér. Amikor a lakók beköltöztek 
az új házakba, a szülők figyelmeztették a gyerekeiket: 


— A Töltés soron a csőcselék lakik. Olyan emberek, 
akik nem fizetnek lakbért, akik nem is dolgoznak. 
Az ilyenfajtákkal nekünk semmi dolgunk. Meg ne lássuk, 
hogy a Töltés sori gyerekekkel játszotok! 

A Töltés soron is figyelmeztették a szülők a gyerekei- 
ket: 

— Nektek semmi dolgotok azokkal az előkelő népek- 
kel, akik az új házakban laknak. 

De ezzel csak kíváncsivá tették a gyerekeket. 

A Tó utcaiak fogták a biciklijüket, és végigkarikáztak 
a Töltés soron. Irigyelték az ottani gyerekeket, mert azok 
a kavicsbánya zúzott köveiből kunyhókat építhettek ma- 
guknak. És azért is, mert minden kiadósabb eső után víz 
borította el a régi bánya gödrét. 

A Töltés soriak deszkákon tutajozhattak a vízen. De ha 
megpillantották a Tó utcaiakat, mindjárt rájuk kiabáltak: 


— Tó utcai majombanda, feszül a szép nadrág rajta. 
Vigyázzatok, az úton keresztben fekszik egy szalmaszál, 
mindjárt eltaknyoltok! Tünés innen! 


Nagy ritkán azért a Töltés sori gyerekek is megjelentek 
a Tó utcai játszótéren. Ilyenkor súgdolóztak, összenevet- 
tek, és ujjal mutogattak a Tó utcaiakra. 

Azok meg rájuk kiabáltak: 


— Szeméttelep! Oda valók vagytok! Tolvajbanda! Jó 
lenne itt valamit csórni, ugye? Tűnés, de gyorsan! 


Így ment ez eleinte, de nem sokáig. S hogy nem így 
folytatódott, az csakis a Tó utcai Péternek, a Töltés sori 
Freddinek, Tóninak és a törököknek köszönhető. 


Péter ötéves volt, és ha kint játszott az utcán, két 
nővére vigyázott rá. De mindig megtalálta a módját, hogy 
meglépjen tőlük, s ilyenkor kereshették mindenfelé. 
Mikor aztán estefelé előkerült, ártatlanul üldögélt a ho- 
mokozóban, és mindig ugyanazt mondta: 


— Csak éppen körbehajtottam a rollerral. 

És a lányok mindig el is hitték neki. 

Egyszer azonban már beesteledett, és Péter még nem 
került elő. A lányok mindenütt keresték, három nagyobb 
fiú is segített nekik. Végül még a Töltés sorra is elszalad- 
tak. Útközben egymást rémítgették: 


— Azt tudjátok, hogy a Töltés soron lakik egy ember, 
aki már le volt csukva? Csak nem csinált valamit Péterrel?! 


— És cigányok is laknak a Töltés soron! Azt biztosan 
hallottátok ti is, hogy a cigányok el szokták rabolni a gye- 
rekeket! 

— Van ott mindenféle idegen népség. Azt se tudja 
az ember, hogy mifélék. Még beszélni sem tudnak ren- 
desen. 


A Töltés soron a cigány kint ült a ház előtti padon, 
ölében egy kisgyerekkel, akit éppen kásával etetett. A Tó 
utcaiak megkérdezték, hogy nem látta-e Pétert. 

— Az én Tónimmal együtt ment el — mondta a ci- 
gány. — Péter és Tóni jó barátok. 

A szomszéd ház mellett egy kis zöldségeskert volt. Egy 
fiatal lány gyomlált a kertben, egy öregember meg létrán 
állva javított valamit a tetőn. 

A gyerekek megálltak a kerítés előtt. 

— Mit akartok? — kérdezte a lány. — Mit meresztitek 
úgy a szemeteket? 

De az öregember lekiabált a létráról: 

— Freddi Péterrel meg a Tóni rajkóval elment a törö- 
kökhöz! Azok minden gyereket meghívtak. Szedjétek ti 
is a lábatokat, valami török ünnepet ülnek. 

A törököknél egy asszony nyitott nekik ajtót. 

— Gyertek csak, gyertek! — hívta be őket. 

— Sok vendég, nagy ünnep! — kiáltott odabent egy 
férfi. És hellyel kínálta őket a lócán, amelyen tarka taka- 
rók és párnák díszelegtek. Ott ült már egymás mellett 
hét-nyolc Töltés sori gyerek. Péter is köztük volt. 


A Tó utcaiak állva maradtak az ajtóban. 


— Azonnal gyere haza! — kiáltott Péterre az egyik 
nővére. 


— Leülni tessék! — mondta a háziasszony. 


A Töltés sori gyerekek összébb húzódtak, és vigyorog- 
va bámultak a Tó utcaiakra. 

— Ti féltek? — kérdezte a házigazda. — Itt félnek az 
emberek az idegentől. Miért félnek? 

Erre beljebb kerültek a Tó utcaiak, és leültek. 

A háziasszony poharakat, csészéket hozott, és meg kel- 
lett kóstolniok a török süteményeket és az édes török 
teát, miközben a Töltés sori gyerekek még mindig vigyo- 
rogva bámulták őket. 

Egyikük sem szólt egy szót sem. 

— Némák vagytok? — kérdezte a házigazda. 

Most már a Tó utcaiak is elvigyorodtak, de még mindig 
nem tudták, hogy mit is mondjanak. Zavarban voltak, 
mert olyan csúnyán beszéltek a törökökről. 

Végre megitták a teájukat. Megköszönték szépen a házi- 
asszonynak. 

— Gyertek el máskor is, nagyon fogunk örülni! — 
mondta a házigazda, amikor az ajtóig kísérte őket. 

A Töltés soriak utánuk szaladtak. 

— Gyertek el máskor is, nagyon fogunk örülni! — kiál- 
tottak. — Majd belehajítunk benneteket a bányagödörbe, 
ti mamakedvencei! Ti cumizó pelenkások! — És nevettek. 

— Már holnap jövünk! — kiabáltak vissza a Tó utcaiak. 
— És ripityára verünk benneteket, vigyorgó majompofák! 

És ők is nevettek. 

— Tudjátok, mik vagytok? Hájfejűek! — kiabáltak 
a Töltés soriak. 

— Ti meg gyagyások! — ordították vissza a Tó utcaiak. 
Így kezdődött a barátságuk. 


Ursula Wöffel elbeszélését 
fordította Janikovszky Éva, 
rajzolta Görög Júlia 

A LYA 


— Kasinó falucska lakói is szerettek volna villannyal 
világítani — mesélte egyik elsős az osztály tanulóinak —, 
nekiis láttak a villamosítás fáradságos munkájának. Majd 
írtak Leninnek, jöjjön el a villamosított falu avatására. 
Lenin ném ígért semmit, de az avatás napján egyszer- 
csak megjelent. A falu lakói tudták, hogy az ország vil- 
lamosításának terve a forradalom után először Lenin 
agyában született meg. A boldogság leírhatatlan volt, 
amikor a faluban felszerelt lámpák egyszerre gyulladtak 
ki. Lenin lámpácskái — mondogatták a kasinóiak. És 
újra meghívták Lenint, látogasson el falujukba még egy- 
szer. Lenin ennek a második meghívásnak már nem tett 
eleget. Később Kasinóba is megérkezett a hír: Lenin 
meghalt. 

— Mi lesz velünk? — bizonytalankodott a nép, míg- 
nem egyik tekintélyes öregje megszólalt: ne sopánkod- 
jatok, hisz Lenin lámpácskái nemcsak a faluban gyul- 
ladtak ki; szívünkben is égnek. 

A mesemondó ezt a történetet a tanító nénitől hal- 
lotta. A tanító néni pedig a Lenin lámpácskái című 
könyvből olvasta fel, más, Leninről szóló történetekkel 
együtt. 

Az egész kötetet megismerték a budapesti, Német- 
völgyi úti iskola elsősei. A rajzokkal és fotókkal gaz- 
dagított könyvet Varga Katalin szerkesztette kisiskolá- 
soknak. A gyerekek nézegették a képeket és gondolkoz- 
tak a történeteken. Aztán, amelyik történet a legjobban 
tetszett nekik, azt — minden első osztály minden leendő 
kék nyakkendőse — lerajzolta. Így tudatta jelentkezését 
az iskola 887. számú Sziklai Sándor Úttörőcsapatával. 
Mivel az esztendő első harmadában még egyik elsős 
sem tudott írni, rajzukkal fejezték ki, hogy a csapatban 
a tanév végére szeretnének kisdobosok lenni. 

A csapat kisdobosvezetőjétől, Csáthy Györgynétől 
egyébként megtudtuk, hogy a rajz elkészítése önmagá- 
ban a jelentkezéshez sem volt elég. A legkisebbek is 
részt vettek szeptemberben a hulladékgyűjtésben, igye- 

MELLETT 


keztek képeket gyűjteni November 7-re, és faliújságon, 
albumokban adták hírül a többieknek, mit tudnak a 
világtörténelem e neves dátumáról. Végül minden je- 
lentkezőnek vállalnia kellett otthon is munkát. Ennek 
elvégzését a szülők igazolták gyermekeiknek. Csak ez- 
után jelentkezhettek az elsősök , A kék nyakkendőért" 
tennivalók vállalására. 

Az avatás ideje közeleg. Az első osztályokban már 
januárban gyűltek a kicsiny kék nyakkendők a nevek 
mellett, amelyekért külön-külön, ellenőrizhetően meg- 
dolgoztak a gyerekek. Csak rá kell nézni a nagy karton- 
tablóra — mindenütt erre ragasztották a nevek mellé 
a teljesítmény alapján kiérdemelt kis, kék nyakkendő- 
ket — és látni, ki, mikor, mit tett a kék nyakkendőért. 

— A nagyok, a negyedikesek sem lehetnek úttörők 
csupán azért, mert egyszer régen már kisdobosok lettek. 
A vörös nyakkendőért próbázás megszünteti a folytonos- 
ságot és önkéntes vállalássá alakítja az úttörővé válást. 
Közben, persze, meg is érleli a leendő úttörőket, mert a 
próbakövetelmények nagyok és főként sokfélék — mond- 
ta a kisdobosvezető éppen, amikor belépett egy negye- 
dikes. A fiú hóna alatt hozta kisdobosrajának nevezési 
lapját. A lapokat az elsősök rajzaival együtt még a No- 
vember 7. tiszteletére rendezett ünnepélyes csapatgyűlé- 
sen adták át az osztályközösségek illetve rajok megbí- 
zottai az úttörőcsapatnak. A negyedikes fiú lapján ez 
állt: , A 887. sz. Sziklai Sándor Úttörőcsapat Móra 
Ferenc kisdobos rajának 28 pajtása a Nagy Októberi 
Szocialista Forradalom 60. évfordulója tiszteletére ren- 
dezett csapatgyűlésen jelenti, hogy a raj 28 pajtása az 
1977/78. úttörőévben szeretne úttörő lenni. 

Tegyük hozzá: ha valóban szeretne, márpedig szán- 
dékukat a gyerekek a jelentkezési lapon önkéntes alá- 
írásukkal igazolták, akkor ez a tanév végére biztosan 
sikerül is. 


Józsa Teréz 


Egyszer volt, hol nem volt, volt egyszer egy őrs, ame- 
lyik elhatározta, hogy a lakóház körül fog túrázni. Mert 
minek messzebbre menni, fárasztó, gondolták, s mire 
odaérnek, jöhetnek vissza. 


Már a találkozáskor furcsa dolgok derültek ki. Duda, 
egy hatalmas hátizsákkal jött, melybe egy két kilo- 
grammos kenyeret, egy pár kolbászt, egy üveg barack- 
lekvárt, s egy tábla mogyorós csokit csomagolt. Olda- 
lán egy kulacs tea, kezében egy demizson víz. Hosszú, 
egy úszónadrágban, s egy bakancsban jött, kezében egy 
magyarországi útikalauzzal. Az őrs futára egy térképet, 
barométert, iránytűt, szélmérőt hozott. 

Az útjeleket az őrsvezető helyezte el az útvonalon. 
Ám úgy elrejtette azokat, hogy csak egyet találtak meg 
a túrázók. Azt is a szomszéd házban levő cukrászda aj- 
taján, s ez állt a jel alatt: , Itt fagylalt és üdítő kapható!" 


Az egész délután a túrajelek keresésével telt el, aztán 
beesteledett, s jobbnak látták, ha hazamennek, nehogy 
otthon tortúra legyen. 

Reméljük, egy sincs közületek, aki a meséből magára 
ismer? : 

A túrafelelősök a következőket jegyezzék meg: 

Mindig mondjátok meg a pajtásoknak, hol találkoz- 
tok, hová mentek, mibe öltözzenek, mit hozzanak ma- 
gukkal, mikorra értek vissza! 

Sose vigyétek a gyerekeket olyan túrára, amit ti előtte 
be nem jártatok, nem ismertek! 

A túrán legyenek érdekes feladatok : 

A túra résztvevői ismerjék meg az út- és sípjeleket 
(Ehhez segítséget a Kisdobos Zsebkönyvben találtok.) 
Tudjanak iránytű vagy a természet jelei (moha) segít- 
ségével tájékozódni! Legyenek ügyességi feladatok, kö- 
télmászás, célbadobás, árokugrás vagy kisebb távolság 
megtétele nyúlugrással, medvejárással. Gyűjtsetek nö- 
vényeket, bogarakat, köveket! 

Csak olyan hosszú túrára menjetek, amit könnyedén, 

kényelmesen megtehettek. Így mindenki vidáman vesz 
majd részt azon. 

Ha egésznapos túrára mentek, felnőtt vagy ifjú- 
vezető segítségével főzhettek is. Rendezhettek terítési és 
főzési versenyt! 

Meglátjátok, ha így szerveztek túrát, mindenki szí- 
vesen megy veletek, s jól érzi magát. 


Horváth Edit 


Kiss István rajzai 

Dobra verjük 


KÖSZÖNTÉS 


Mini város. Így hívják a kaposvári Kisfaludy-iskola közlekedési parkját, ame- 
lyet a közelmúltban adtak át a gyerekeknek. A gyakorlópálya negyvenezer 
forint értékű társadalmi munkával készült el. A megnyitóra az iskola kerék- 
páros versenyt hirdetett a szomszédos iskolák pajtásainak. Az ügyességi pró- 
bán három kisdobos lány- és négy kisdobos fiúcsapat indult. A zsüri szerint 
elméletből jól felkészültek a gyerekek, ismerik a közlekedési szabályokat. 
Néhány biciklistának azonban azt tanácsolták, ne merészkedjenek még forgal- 
mas útra. Más iskolák pajtásai is ellenőrizhetnék, illik-e rájuk a zsüri észre-. 
vétele. : 


Ismét találkozunk! Így búcsúztak nemrég a kisdobos sportvetélkedő rész- 
vevői, akik a békéscsabai ifjúsági és úttörőház meghívására érkeztek a KISZ 
vzetőképző iskola tornatermébe. A szervezők a kisdobosrajokat patronáló 
KISZ-alapszervezetek képviselőit és a szülőket is szívesen látták rendezvé- 
nyükön. A győztesek sportszereket nyertek és az s Ügyesség—bátorság" -moZ- 
galom próbáihoz pontot is szereztek. A többinek csak" egy vidám délelőtt 
jutott. i 


Alig két hónap. A Teremtsünk értéket-akció keretében megindított hasz- 
nosanyag- -gyűjtési verseny első szakasza a múlt év végén lezárult. A második 
szakasz május 31-ig tart. Rajta hát, amíg nem késő! A legjobbakat jutalom- 
táborozás várja, a csapatok pedig elnyerhetik az úttörőszövetség és a MÉH- 
vállalat vándorserlegét. A gyűjtött anyag értékének egy része ugyancsak a kis- 
dobosoké és úttörőké lesz. 


A művészetek vándorútján. A sárbogárdi 1. Általános Iskola pajtásai való- 
ságos népvándorlásba kezdtek A művészetek vándorútján című akcióban. 
A csapat kisdobosai és úttörői 450 színház- és mozibérletet váltottak az 
1977—78-as tanévre. 


Saját otthon. Megszűnt az iskola Fertőbozon, de a kisdobosok és úttörők 
most is szívesen járnak oda, mert a nagycenki általános iskola úttörőcsapatá- 


nak vezetősége úttörőotthonná alakította. A húsz pajtást befogadó szobában. 


magnó, lemezjátszó és könyvek várják a gyerekeket. 


Különdíj kisdobosoknak. A pécsi Janus Pannonius Múzeum nemrég rajz- 
pályázatot hirdetett általános iskolai tanulók közösségeinek. A múzeum ki- 


állításaihoz és a város műemlékeihez fűződő témákban ötven kollektíva pályá-. 


zott. Közülük emelkedtek ki a mecsekaljai iskola alsótagozatos tanulói. Gratu- 


 lálunk. 


Játszó. A békéscsabai Kulich 64 Ifjúsági és Úttörőház minden hónap utolsó 


vasárnapján szeretettel várja vJátszó"-ra a környék kisdobosait és úttörőit. 
A játszó . pedig nem játszótér, nem játszóruha, hanem egy különös összejövetel 
elnevezése. A néptánc elemeit tanulhatják meg itt a kisdobosok és úttörők, 
a táncok közötti szünetekben pedig, természetesen, játszhatnak. Az eddigi 
rendezvények sikert arattak. A gyerekek élvezettel járták a csángó gyermek- 
táncot, a dél-dunántúli ugróst és a tótkomlósi polkát — már amennyire tud- 
ták. A szünetekben pedig vidám székfoglalóval és más tréfás csoportjátékkal 
pihenték ki a tanulás fáradalmait. 


Favágó manócskák — játékleírás a melléklethez. Vágjátok körül az ötszínes 
rajzot. A szaggatott vonalak mentén hajtogassátok szét a zöld mezőt talapzat- 
nak, a pirosat hosszú csíknak. Ez utóbbit mindjárt össze is ragaszthatjátok. 
A manócskákat helyezzétek a nadrágjukba, és a C, D jelű köröcskékbe Milton- 
kapoccsal erősítsétek oda, hogy tudjanak hajolgatni. A zöld mezőben levő 
négy fehér csíkocskát vágjátok ki. Ezekbe kell beledugni a másik két Milton- 
kapcsot a következő sorrendben: a zöld mögé helyezzétek a piros csíkot, 
ennek A és B köröcskéin dugjátok tovább a kapcsot, majd a manók lábfején. 
levő köröcskékbe, és végül ismét a másik zöld mező fehér csíkjába. Most hajt- 
sátok szét a kapocs szárait. A nadrágon átszúrt kapcsot most dugjátok át a 
hátsó nadrág köröcskéin is. Már ,, csak" a farönköt ragasszátok össze; a manók 
rögtön elkezdik a favágást, ha ide-oda húzogatjátok a kiálló piros csíkot. 

csot anelkül , hogy üdeutazna . 


Legkedvesebb leveleim 
áprilisban 

1. Azok, amelyek büntetés-végre- 
hajtónak szánnak engem. Felszólíta- 
nak, hogy szigorúan szidjam meg 
X. Y. kisdobost, mert nem válaszolt. 
Legjobb lesz, ha kiírom a nevüket 
a Kisdobosba, hadd szégyenkezzenek 
ország-világ előtt!! 

2. A , válogatós" levélírók is a leg- 
kedvesebbek számomra. Olyan gye- 
rekek, akiknek küldtem már címet, 
de másikat akarnak. Ha fiút küldtem, 
lányt kérnek; ha lányt — azt fiúra 
cserélnék. Kizárólag jó tanulót igé- 
nyelnek és jó magaviseletűt; kizáró- 
lag hegyvidéken lakót vagy fővárosit; 
pontosan annyi éveset, ahányat ők 
rendelnek stb. — Ha az igényt nem 
tudom teljesíteni, már cserélhetem 
is ki az ajánlatomat. 

3. Szeretem, ha nyelvtanárt látnak 
bennem a levelezők. Mert mi mást 
tehetnék, mint megtanítom magya- 
rul a finn, francia, német és jugoszláv 
ifjúságot. Ugyanis ezekből az orszá- 
gokból kérnek és várnak tőlem olyan 
levelező pajtást, aki magyarul levelez. 

4. Legislegkedvesebbek azok, akik 
Mindentudónak és ABC-áruháztulaj- 
donosnak tekintenek engem. Kérnek 
tőlem: jelmezeket az egész rajnak, 
színész-képeket dedikálva, Gyöngy- 
szem Gyöngyi címét, őrsi indulót-- 

őrsi csatakiáltást-t-őrsi búvóhelyet. . , 

Persze csak április elsején ők a leg- 
kedvesebbek! Csak tréfának fogha- 
tom fel ezeket a kívánságokat. De 
íróik komolyan gondolták, tényleg 
kérték tőlem a fenti dolgokat. Hogy 
kik? Hát gyerekek, a Kisdobos ol- 
vasói. A címüket-nevüket nem írom 
ki, nehogy tréfa helyett csúfolódás 
legyen; — ők úgyis magukra ismer- 
nek, tudom. És megértik biztosan, 
hogy az ilyen kívánságokat nem telje- 
síthetem. 
Levélvárta 

Igazi öröm számomra — áprilisban 
és a többi 11 hónapban egyaránt — 
amikor , kicsik" írnak nekem, első- 
második osztályosok. Tudom, hogy 
nehezükre esik még az írás, és nem- 
csak a levelezést tanulják most, ha- 
nem a barátkozást is. Szeretném biz- 
tatni őket, írjanak minél többen, 
nagy örömet szereznek vele. Rajzol- 
hat is, aki még nem tud írni, mint 
például Rózenberszki Andrea első 
osztályos, aki úgy mutatkozott be, 
hogy lerajzolta magát nekem. Címét 
is megküldte, mert olvasni már jól 
tud, írjatok hát neki gyerekek! 
(5462 Cibakháza, Szabadság tér 11.) 
Smid István másodikos, olyan gyö- 
nyörű betűkkel ír és olyan tisztelet- 
tel, hogy öröm olvasni. Hasonló korú 
levelező pajtást keres. Címe: 3347 


Legkedvesebb játékom. 


Kajuha Mónika 3. o. kisdobos munkája, Kazincbarcika 


Balaton, Vöröshadsereg útja 28. A ta- 
tabányai Ságvári Endre általános 
iskola harmadikosai őrsöket keres- 
nek levelezőtársnak. A Bambi őrs 
tagjai lányok, a Holló őrsé lányok- 
fiúk vegyesen, a Párduc őrsbe csak 
fiúk tartoznak. Ezt azért közlik, hát- 
ha valakit érdekel. Ők mindenkinek 
szívesen és nagyon gyorsan válaszol- 
nak. Címük 2800 Tatabánya, Ságvári 
út 30. Gyenis Éva levele így kezdő- 
dik: , Már régen akartam írni neked 
Ur Kata, de még kicsinek éreztem 
magam. Most már negyedikes va- 
gyok. Szeretek énekelni, rajzolni. 
És szeretnék levelezni más gyerekek- 
kel, kérlek segíts ebben!" Szívesen 
segítek, továbbítom a kérést ezennel. 
Évi címe: 7833 Görcsöny, Hársfa u. 
27/c. És üzenem azoknak, akik Évihez 
hasonlóan , kicsinek érzik magukat" 
— ne várják meg, amíg megnőnek, 
hanem írjanak, rajzoljanak nekem 
már most —, örülök mindenkinek. 

A kicsik levelén kívül még a ,,na- 
gyok" levelének örülök. Brockó 
Noémi (3929 Tiszaladány, Kossuth 
út 54.) már úttörő; olyan úttörők 
levelét várja, akik kisdobosokkal fog- 
lalkoznak, esetleg őrsvezetők, mint 
ő. Simicz Sándor negyedikes, nagyon 
szeret varrni (!) és rajzolni. Hasonló 
érdeklődésű fiúk-lányok levelét vár- 
ja. Címe: 2890 Tata, II. Egység út 7. 

A hegyeket járva gyakran felötlik bennünk: hogyan lehetne 
egy kis darab természetet magunkkal vinni a lakásba, hogy rá- 
pillantva felüdüljünk? A letépett vadvirág nem tart sokáig, 
jobb, ha köves talajon, sziklákon élő szívós, igénytelen növé- 
nyeket viszel haza gyökerestül, és cserépbe, ládikába telepítve 
nevelgeted őket. A húsos levelű pozsgás kövirózsa, a varjúháj 
és aprólevelű kőtörő, vagyis a sziklakertekben is látható nö- 
vényfélék alkalmasak céljaidra. Szobában, külső ablakpárká- 
nyon, teraszon könnyen eltarthatod őket. 

Alacsony cserepek, ládikák megfelelőek tartásukhoz. Ha 
nincs ilyen, csinálj! Nagyobb törött cserepet talpától 6—8 cm- 
nyi magasságban fémfűrésszel vágj el (1.), és csiszolópapírral 
borítva simítsd el a vágási felületet (2.). Alsó nyílását takard 
le cserépdarabkával (3.), s egy réteg kődarabkára helyezz né- 
hány ,sziklát", vagyis a növények élőhelyéről hazavitt kő- 
darabkát. Töltsd ki a cserepet homokkal kevert földdel, és 
ültesd bele a növénykéket (4.). Tűző napra ne tedd őket, és 
esténként alaposan locsold meg földjüket. 

Deszkából is készítheted a tartót (5.), hasáb formájút, vagy 
a rajzokon látható érdekesebb alakút. Fenéklapjukat (6.) sűrűn 
furkáld át a fölös nedvesség levezetésére. A 7. ábránk ismét 
más formájú ládikát mutat, oldallapjainak méretét a 8. ábrán 
látod. 

Piacokon is vehetsz pár forintért szép ,sziklakerti" növé- 
nyeket, de szobanövénykedvelő ismerősök is szívesen adnak 
, dugványokat", vagyis ág- vagy levéldarabkákat pozsgásaikról, 
kaktuszaikról (9.). Ezeket elültetésük előtt gyökereztetni kell, 
vagyis tiszta homokban, burával, befőttesüveggel letakarva, 
s állandóan nedvesen tartva gyökéreresztésre késztetni! E cél- 
ra faládikát is készíthetsz (10.), s a kavicsrétegen levő nedves 
homokban tarthatod dugványaidat 2—3 héten át. A talajt 
lapítófával egyengesd el (11.). 

Szobadísznek is alkalmas, csinos kis , üvegházat" állíthatsz 
össze egy alacsony ládikából (12.), és néhány — ragtapasszal 
összefogott — üveglapból. A vetőmagboltokban vegyes kak- 
tuszmagvakat vehetsz, s a kis üvegházban próbálkozhatsz ezek 
vetésével, gondozásával is. Bizonyos, hogy így közelebb kerülsz 
a természet megismeréséhez, megszeretéséhez. 

Nem is olyan nehéz! 


Egy összeadást írtunk fel hiányosan. Az összeadás- 
ban minden egyjegyű szám egyszer szerepel. Írjátok 
a pontok helyére a megfelelő számokat! 


Bak 


4227) a" 


Rejtélyes szöveg 


Az alábbi szövégbbb; "aléne szárnyasállat nevét rej- 
tettük el: Jancsi beszaladt Pali barátjához: 
gyere, elzavarjuk a csavargó cicát. Lefecsken- 
dezzük vízzel, a szivattyú közelében van víz. 
i Hoppá, valamiben megbotlottam! Ki nyafog 
i 28. ég dsgybü 8 eltsá JÁ KOSÉ; ébrén van! 


Húzd meg! 


Hány csomó keletkezik, ha a kötél két végét meg- 
húzod? poz 


Olvassátok el 


Vízszintes: 1. Ilyen most az időjárás. 9. Elfogadott lóugrás szerint a csillagos betűtől elindulva, hogy 


dolog. 10. Megfázott a torkom. 13. Kutya. 14. . . .ko- minek örülünk! 
dik, tisztálkodik. 15. Érem mássalhangzói. 16. Váhat ? 
útja. 18. Ige vége! 19. Ruhafajta. 20. Április jelzője. 
Függőleges: 1. Gyors. 2. ESR. 3. Látószerv. 
4. Síró (--"). 5. Díszesen. 6. Tároló eszköz. 7. YST. 
8. Valami ellentéte. 11. Fordítva virág része. 12. Iz- 
mos. 17. Felkiáltás. 19. Helyhatározó rag, fordítva. 

i A megfejtéseket és a 8-as számot őrizd meg, júniusban kell csak beküldeni. 


Dallos Jenő: 
Tréfás Kresz-táblák 


ága 


d 


Bukkanó 


dett magass 
rakománnyal együtt 


dd 


ármű megenge 


Já 


. L 


Előírt haladási irány 


ilos 


Megállni 


kisdobos 


A Magyar Úttörők Szövetségének gyermeklapja X XVII. évf. 4. sz. 
Szerkesztő: Kelemen Sándor 


Levélcím: Kisdobos szerkesztősége, 1502 Budapest, Postafiók 100. Telefon: 660-162 
Kiadja az Ifjúsági Lapkiadó Vállalat. Felelős kiadó: Dr. Petrus György 
Kiadóhivatal: 1374 Budapest VI., Révay u. 16. Telefon: 116-660. Terjeszti a Magyar Posta 
Előfizethető bármely postahivatalnál, a kézbesítőknél, a Posta hírlapüzleteiben 
és a Posta Központi Hírlapirodánál (KHI) 1900 Budapest V., József nádor tér 1. közvetlenül 
vagy postautalványon, valamint átutalással a KHI 215-96162 pénzforgalmi jelzőszámlára. 
Megjelenik évenként tíz alkalommal. 

Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs, 
Készült a Kossuth Nyomdában. 78.0036. Felelős vezető: Monori István vezérigazgató 
INDEX : 25.442 
Kéziratokat nem őrzünk meg és nem küldünk vissza. 

A címoldal Kiss István munkája, 

